Spizy rød ramen – KitchenTales
in	Gris Kød fra de 4-benede Suppe	on	 11. november 2018	 2. juni 2020
Ramen er det nye sort, og små ramenbarer skyder op overalt i byrummet. Ramen er japansk nudelsuppe, og ikke overraskende tager det laaang tid at tilberede rigtig ramen: Suppen skal koge i dagevis, kødet også. Æggene skal marineres og nudlerne håndlaves. Det nærmeste jeg er kommet det autentiske ramenkøkken er Ramen To Biiru, der ligger på Nørrebro. Her står der faktisk japanere i køkkenet, men om det er rigtig ramen – det ved jeg ikke. Det smager til gengæld rigtig, rigtig godt og Mikkelers øl til er en god kombi. Men – mindre kan også gøre det, og her kommer mit bud på en spizy, rød ramen med både dyb smag og tyngde. Den tager også lidt tid, så det fungerer bedst i weekenden, hvor der er ork til at lade komponenterne i suppen finde hinanden i fred og ro. Men så bliver man også belønnet med en skålfuld nudelsuppe af ret høj kvalitet. Basen til suppen er firedoblet (16 personer) – her fryser du 3 portioner med og bruger den 4. med det samme – så der er til 3 x ramen mere. Basen kan fryses i mange måneder, og så er der også adgang til spizy rød ramen på trætte torsdage….
BASE (FIREDOBBELT PORTION)
3 spsk jordnøddeolie eller anden, neutral olie
12 store fed hvidløg
Ca 100 g frisk ingefær, revet fint (4-5 spsk)
1 liter god boullion, evt. halv grøntsags- halv okse.
1 lille spsk fiskesovs
Evt. lidt sriracha chilisovs for ekstra styrke
FYLD TIL SUPPE
150 g nudler, ramen-, ægge- eller hvad du foretrækker
4 store eller 8 mindre skriver flæsk
4-6 æg (2 eller 3 halve til hver)
Sæt en gryde over på lavt blus og kom olien i. Skær løget i tynde ringe og steg dem bløde i olien – det tager måske en halv times tid. De skal være helt bløde og let karamelliserede, uden at være blevet brunet. Kom derefter chili, hvidløg og ingefær i og steg videre et kvarters tid. Kom tomatpuré i og steg igennem yderligere 5 minutter. Tag gryden af varmen, kom basen i en blender og bland til en blød og cremet masse. Jeg bruger min gamle kaffekværn, som jeg også bruger til at knuse krydderier i (og derfor IKKE bruger til kaffe mere …). Tag 3/4 fra som fryses ned i 3 portioner. Kom den sidste 1/4 tilbage i gryden, kom bouillonen ved og varm suppen op under jævnlig omrøring. Kom soya, fiskesovs og sukker i suppen og smag til. Sriracha sovsen kan kommes i suppen for ekstra styrke – jeg plejer at stille den på bordet, så folk selv kan justere smagen.
Kog nudlerne som anvist på pakken. Steg flæsket sprødt på panden og lad det dryppe af på lidt køkkenrulle. Skær forårsløgene i tynde skiver. Kog æggene 4-5 minutter, så blommen stadig er smilende. Del dem i halve og anret dem på et fad sammen med nudler, flæsk og forårsløg.
Suppen samles ved bordet i den enkelte skål: Først nudler, så suppe på, flæsk på toppen, et par halve æg ved siden af flæsket og til sidst et drys forårsløg. Spises rygende varm.
Suppen kan serveres med mange slags fyld: Oksesteg i helt tynde skiver, stegt med tørret ingefærpulver og sød chili. Eller tættere på den ægte vare; nakkekam (uden svær) kogt i mange, mange timer i bouillonen og skåret i tynde skiver. Æggene er traditionelt marineret men jeg foretrækker dem al fresco.
Asiatisk Japansk Torsdagsmad
← Skipperlabskovs
Safranboller med citron og kardemomme →
Safranboller med citron og kardemomme
Christa Madder	 3. august 2020	at	13:05
Det ser så lækkert ud 😋
Jeg spiser kun fugl og fisk. Kan man bruge kylling istedet for flæsk? Eller kalkulbacon?
sissebruel@gmail.com	 9. august 2020	at	10:02
Hej Christa! Jeg tænker at ramen er lidt ligesom taco’s; du kan hælde hvad som helst i ;). Med fugl og fisk som base ville jeg prøve strimler af kylling, andebryst i 2 mm tynde skiver, store rejer (Irma har frosne, rå kæmperejer der kommer fra de Nordiske farvande, så man slipper for rejer fra asien som har levet liiidt for tæt på Fukushima ;)) eller måske en hvid fisk i mundrette bidder, som blot har simret i suppen i 2 minutter. Og ja – kalkunbacon er også oplagt! Tak for spørgsmål ♥